google/wiki40b huggingface dataset:
Klimakonferansene i Sarpsborg

Klimakonferansene i Sarpsborg eller CC8 og CC9 (forkortelse for Climate Conference 08/09 (klimakonferanse 08/09)), er to konferanser avholdt på Hafslund hovedgård i Sarpsborg. Konferansene har fokus på klima og miljø. CC8 ble avholdt 5.–6. juni 2008, mens CC9 ble arrangert 4.–5. juni 2009. Arrangørene er Club de Madrid, Bellona og Hafslund ASA.

CC8

CC8 ble avholdt 5. (verdens miljødag) til 6. juni 2008. Den var en del av forhandlingene om en ny klimaavtale som skal erstatte Kyoto-avtalen. Forhandlingene avholdes generelt av FN, og ble startet ved klimatoppmøtet på Bali i 2007, og skal fullføres ved et nytt toppmøte i København i 2009. Konferansen samlet forskjellige internasjonale representanter fra ulike områder innen politikk (herav mange statsledere), klima, næringsliv, utdanning og andre organisasjoner, blant annet Ricardo Lagos, Gro Harlem Brundtland (begge spesialutsendinger for klimaendringer i FN), Lord Nicholas Stern, Göran Persson, Jennifer Mary Shipley og Kjell Magne Bondevik, samt flere representanter for Bellona, herunder lederen Frederic Hauge.
Konferansen avsluttet med en felles uttalelse fra de ulike deltakerne, utformet som et åpent brev til verdens ledere. Brevet besto av fem punkter: Teknologisk utvikling, forskning og investeringer, prioritering av lavkarbon teknologi, effektiv internasjonal pengebistand og nasjonale allianser i klimakampen.

Klimakonsert

Lørdag 7. juni ble det avholdt konsert med blant annet Madcon, Surferosa, Henning Kvitnes, Bertine Zetlitz, Ida Maria, deLillos'85, CC Cowboys og Kaizers Orchestra. Konferansierer var Thomas Numme og Harald Rønneberg.
Super Mario 64 DS

Kontroller

Som i originalen Super Mario 64 kan spillfigurene utføre et bredt spekter av bevegelser, inkludert flere typer hopp og angrep, og mange av bevegelsene fra forgjengeren finnes i Super Mario 64 DS også. En av de mest merkbare forandringene som ble gjort i spillet fra forgjengeren, var måten en beveger spillfiguren på (først og fremst med hensyn til å gå og løpe). Super Mario 64 var laget med tanke på at spillfiguren kunne beveges med en analog styrespak som kunne vris og trykkes i alle retninger. Siden Nintendo DS ikke har noen analog styrespak, ble det i stedet mulig å velge mellom to forskjellige måter å bevege spillfiguren på. Den ene bestod i å trykke ned D-pad-en på DS-konsollen (en korsformet styreknapp som muliggjør bevegelse i fire retninger) i den retningen en ønsker figuren skal gå. Men siden denne styreknappen er digital, kan figuren bare bevege seg direkte i den retningen som en trykker ned D-paden, med liten eller ingen mulighet til å velge en mellomløsning mellom to retninger (som for eksempel å gå mot sørvest i stedet for rett mot vest eller øst). Den andre metoden gjør bruk av den trykkfølsomme skjermen til Nintendo DS. Når man setter en finger ned på denne skjermen vil det tegnes en sirkel rundt fingeren og den kan da brukes på samme måte som en vanlig analog styrespak. Ulempen her er at en må bevege fingeren oppover eller nedover skjermen for å bevege figuren i en retning, slik at fingeren etterhvert vil havne utenfor skjermen og må flyttes tilbake inn på skjermen igjen.

Miljø

Som i forgjengeren finner handlingen sted i slottet til Prinsesse Peach, og handlingen starter på nesten samme måte som i forgjengeren, ved at prinsessen inviterer Mario til sitt slott for å få en kake hun har bakt til ham. Forskjellen er at hun i Super Mario 64 DS har invitert ikke bare Mario, men også Yoshi, Wario og Luigi. Utseendessmessig er slottet likt det det var i Super Mario 64, med tre etasjer, en vollgrav, en kjeller og en gårdsplass. Området utenfor slottet fungerer som en testplass som spilleren kan utforske og øve seg på spillfigurenes bevegelser. Hovedoppsettet er også det samme, ved at inngangene til forskjellige verdener og baner befinner seg innenfor slottet. Banene er fylt med fiendtlige skapninger som angriper spilleren, men det finnes også mer vennlige skapninger som kan tilby en hjelpende hånd. I hver av banene må spilleren samle kraftstjerner («Power Stars»). Hver av hovedbanene inneholder nå syv hovedstjerner (til forskjell fra forgjengeren hvor det var seks hovedstjerner). Mange av disse omfatter å nedkjempe ekstra sterke fiender, såkalte «bosser». Andre oppgaver kan være å løse gåter, kappløpe og å samle mynter. Hver av hovedbanene inneholder også en hemmelig stjerne som fås ved å samle 100 mynter i banen.
Vestre Halsen

Vestre Halsen er et lite tettsted i Larvik kommune, beliggende ved slutten av Skringsalsgate på nordsiden av Numedalslågens utløp i Larviksfjorden. Folk har bodd på Vestre Halsen siden grev Ulrik Frederik Gyldenløves embetstid, da den spilte en viktig rolle som ferjested for trafikken til og fra Østre Halsen/Hølen. Det opphørte ved anleggelsen av Gloppe bru i 1873. Syv personer tjenestegjorde for grev Gyldenløve i 1692.
Vestre Halsen har utgjort en del av Larvik siden 1821, men lå i lang tid som en husklynge for seg selv langt utenfor den tette furuskogen på Torstrandsmoa.
I et uthus til Skiringsalsgate 51 startet Ludvig Isachsen i 1916 sin mangslugne virksomhet innen veitransport og skogsdrift.
Umberto Boccioni

Bakgrunn

Umberto Boccionis far, som stammet fra regionen Romagna nord i landet, var en lavere statsfunksjonær helt sør på Den italienske halvøy. Han ble stadig forflyttet. Etter Umbertos fødsel, tok det ikke lang tid før han ble forflyttet igjen, slik at gutten og hans storesøster vokste opp for det meste i Forlì (Emilia-Romagna), Genova og til slutt i Padova. Som femtenåring, i 1897, flyttet Umberto og faren til Catania på Sicilia, hvor han fullførte sin skolegang.

Kunstnerkarriere

Noe etter 1898 flyttet han til Roma og studerte kunst ved Scuola Libera del Nudo tilknyttet Accademia di Belle Arti di Roma.
Boccioni var lærling hos Giacomo Balla sammen med vennen Gino Severini i 1906 og studerte impresjonisme og post-impresjonisme i Paris på slutten av 1906 og starten av 1907. I tillegg til dette tok han også et kort kurs i tegning ved die Belle Arti i Venezia. Da han flyttet til Milano i 1907 ble han kjent med andre futurister, også stilens grunnlegger Filippo Tommaso Marinetti. Senere ble han hovedteoretikeren bak den Futuristiske kunstbevegelsen. 
Boccioni var en av de mest fremtredende stiftere og undertegnere av Futuristiske Maleres Manifest i 1910 og utgav dessuten Futuristisk Manifest for Skulptur i 1912. Etter en futuristisk maleriutstilling i Paris i 1911 begynte han å lage skulpturer og viste disse på utstillingen i Paris i 1913.
Under første verdenskrig ble han vervet i hæren, og under en øvelse den 16. august 1916 ble han slengt av hesten ved et uhell og trampet på. Han døde samme dag, 33 år gammel.

«Forme uniche della continuità nello spazio»

Skulpturen «Forme uniche della continuità nello spazio» («Unike former av kontinuitet i rom») viser hvordan Boccioni med dynamiske former fikk skulpturen til å uttrykke bevegelse. Formene og flatene i skulpturen antyder bevegelse, uro og fart. På lik linje med andre futurister var også Boccioni sterkt påvirket av kubismen, men i malerier og skulpturene hadde han en futuristisk måte å uttrykke dynamikken og bevegelsen til mennesker og dyreskikkelser.
Denne skulpturen er gjengitt på den italienske 20-cent-euroen; motivet ble, som for de fleste myntene, valgt ut ved at forskjellige design ble presentert i et TV-program, hvorpå seerne kunne stemme på sine favoritter via telefon.
Kortreist Musikk

Kortreist Musikk er et musikkalbum med Boknakaran & Julie, utgitt i 2011. Platen ble innspilt i Kysten Studio i Tromsø januar og februar 2011.
Svømming under VM i svømmesport 2015 – 50 meter fri kvinner

Semifinaler

Semifinaler ble avholdt den 8. august fra 18.28.
Varieras

Utbredelse

Gruppen finnes på Madagaskar.
Hurtigløp på skøyter under Vinter-OL 1998 – 500 meter damer

Par rekkefølge

Utvalgte løpere i par nr.
12. par  Kyoko Shimazaki, JAP – Ukjent bane og parkamerat 

17. par  Catriona Le May Doan, CAN – Ukjent parkamerat

Par rekkefølge

1. par  Michelle Morton, CAN – Ukjent parkamerat 
2. par  Ljudmila Kostjukevitsj, BLR – Ukjent parkamerat 
3. par  Chun Hee-yoo, KOR – Ukjent parkamerat 
4. par  Amy Sannes, USA – Ukjent parkamerat 
5. par  Marieke Wijsman, NED – Ukjent parkamerat 
6. par  Becky Sundstrom, USA – Ukjent parkamerat 

11. par  Ukjent parkamerat – Anke Baier-Loef, GER 

13. par  Shiho Kusunose, JAP – Ukjent parkamerat 

14. par  Ukjent parkamerat – Eriko Sanmiya, JAP 

15. par  Sabine Völker, GER – Marianne Timmer, NED 

17. par  Ukjent parkamerat – Franziska Schenk, GER 

18. par  Ukjent parkamerat – Catriona Le May Doan, CAN
St. Johanneslogen Morgenstjernen

St. Johanneslogen Morgenstjernen er en frimurerlosje i Den Norske Frimurerorden (St. Johannesloge nr. 60), som ble grunnlagt den 14. april 2007 i Røros. Losjen ble fra første stund underlagt Trondhjems Provincialloge.
B.C. Open

B.C. Open er en golfturnering på PGA-touren som har vært arrangert hvert år siden 1971. Blant tidligere vinnere er Tom Kite, Fred Couples, John Daly, Hal Sutton, Fred Funk, Jeff Sluman, Craig Stadler og Brad Faxon.
Turneringen spilles på En-Joie Golf Course i Broome County, New York og var opprinnelig kalt Broome County Open. Den spilles samme uke som The Open Championship i Storbritannia, og de beste spillerne på PGA-touren deltar derfor ikke. Premiepotten for 2006 er 3,5 millioner dollar.
Cyanoacetylen

Cyanoacetylen er en organisk forbindelse med formel C₃HN eller H-C≡C-C≡N. Den er den enkleste av cyanopolyynene. Cyanoacetylen har blitt oppdaget ved spektroskopiske metoder i interstellare skyer i kometkomaen til Hale-Bopp og i atmosfæren til saturnmånen Titan.
Cyanoacetylen er en av molekylene som ble produsert i Miller-Urey-eksperimentet.
Aphanicerca gnua

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Fang (navn)

Etymologi

Fang betyr «duftende».
Thomas Flierl

Politisk karrière

Fra januar 2002 til september 2006 har Flierl vært senator for vitenskap, forskning og kultur i delstaten Berlin. Frem til 2000 var den tidligere medarbeideren i DDRs kulturministerium bydelsråd for økologisk byutvikling, byggvirksomhet og boliger i bydelen Mitte. Mellom 1995 og 1998 var han medlem av Berlins parlament for PDS. Han var leder for kulturetaten i Prenzlauer Berg mellom 1990 og 1996.

Kritikk

Etter en podiumsdiskusjon om fremtiden til Gedenkstätte Berlin-Hohenschönhausen den 14. mars 2006, som ble massivt dominert av 200 tidligere Stasimedarbeidere, har Flierl kommet under sterk kritikk og blitt kraftig fordømt av alle andre politiske partier. Blant Stasimedarbeiderne var den site HVA-sjefen Werner Großmann og den siste Stasisjefen Wolfgang Schwanitz. De tidligere Stasimedarbeiderne kalte ifølge vitner Stasis varetektsfangene for «kriminelle» og «subversive elementer». Kultursenator Flierl skal ikke å tatt til motmæle mot disse utsagnene, og skal sogar ha oppfordret Stasiofrene «til å bevise SED-terroren». Flier fikk motgang fra alle fraksjoner i Berlins palament. Flierl som selv var utsatt for overvåkning gjennom Stasi, innrømmet i kulturutvalget senere at han burde tatt stilling mot Stasimedarbeidernes opptreden.
Thomas Flierl fikk også kritikk da han i august 2006 utlyste at bystaten Berlin kommer til å returnere maleriet Berliner Straßenszene til arvene til den jødiske kunstsammleren og tidligere eieren Alfred Hess. Dette maleriet er et av de viktigste malerier innen tysk ekspresjonisme. Avgjørelsen var ommstritt fordi de var uklart om maleriet ble solgt i 1936 under nazstenes tvang.
Blomkåløre

Blomkåløre, eller hematoma auris, viser til en misdannelse av øret grunnet gjentatt skade eller vold mot det ytre øre. Misdannelsen forekommer ofte hos boksere og andre kampsportutøvere, som ofte mottar stor vold mot øreområdet. Misdannelsen skyldes at blødninger under huden blir omdannet til brusk og bindevev, og fører dermed til oppsvulmingen av hud, og underhud, i øret.
Rotten Row

Andre steder

«Rotten Row» finnes minst på 15 steder i England og Skottland, for eksempel i Lewes, i East Sussex+ og Elie, Fife. Det beskriver et sted hvor det var en gang en rad med falleferdige hytter befengt med rotter (raton) og dateres til det 14. århundre eller tidligere. Andre historikere har spekulert i om navnet kan være en forvanskning av rotteran (mønstre), Ratten Rad (en slags rundkjøring), eller rotten (et mykt materiale som dekket veien).
ISO 3166-2:IO

ISO 3166-2:IO er Det britiske territoriet i Indiahavets del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Det britiske territoriet i Indiahavet. Området har ingen underinndelinger.
Det britiske territoriet i Indiahavets ISO 3166-1 alfa-2-kode er IO. Diego Garcia, den største øya i territoriet, har en særskilt reservert kode i ISO 3166-1 alfa-2, DG, på forespørsel fra Den internasjonale telekommunikasjonsunionen.
Majgull Axelsson

Biografi

Majgull Axelsson vokste opp i Nässjö, og utdannet seg til journalist i Poppius journalistskola. Som journalist arbeidet hun med arbeidsmarked og økonomi, og var i den anledningen knyttet til LO. Dessuten har hun hatt befatning som informasjonsmedarbeider hos Det svenske utenriksdepartementet, og vært sjefredaktør for Beklädnads avisen Beklädnadsfolket. Hennes første bøker var sakprosa, og handlet om problemene med barneprostitusjon og gatebarn i den tredje verden, samt fattigdommen i Sverige. 
Hun debuterte som romanforfatter i 1994 med Långt borta från Nifelheim, og har deretter skrevet flere romaner, som har blitt store suksesser. For sitt forfatterskap har Majgull Axelsson fått mange priser, blant annet med Guldpocket for salgssuksessen med Aprilhäxan, og Augustpriset for samme roman. Hun er oversatt til 23 språk, og er en av Sveriges mest framgangsrike forfattere, i Sverige og utenlands.
Hun debuterte som dramatiker 2002 med LisaLouise, som dette året hadde urpremiere på Dramaten. 
Majgull Axelsson bor på Lidingö i Stockholm.
Bombingen av King David Hotel

Bombingen av King David Hotel var et terrorangrep i Jerusalem i Palestina utført av den sionistiske militante gruppen Irgun den 22. juli 1946. Målet var hovedkvarteret til de britiske styrkene i Palestinamandatet, som holdt til i King David Hotel i Jerusalem. 91 mennesker ble drept og 46 såret, de fleste sivile.
Medlemmene av Irgun plantet en bombe i kjelleren på hotellet, som sprengte det sørvestlige hjørnet av sørfløyen.
Angrepet ble ledet av Yisrael Levi. Menachem Begin, som var statsminister i Israel fra 1977 til 1983, var leder av Irgun da angrepet ble utført.
Irgun sendte ut advarsler per telefon, inkludert en advarsel til  hotellets eget sentralbord. Betjeningen valgte å ignorere dem.
Svømming under VM i svømmesport 2015 – 200 meter individuell medley kvinner

Semifinaler

Semifinalene ble avholdt den 2. august kl. 17.53.
Movimento Repubblicani Europei

Movimento Repubblicani Europei («Europeiske republikaneres bevegelse», MRE) var et lite, sosialliberalt italiensk politisk parti. Partiet, som var en del av koalisjonen l'Ulivo, ble dannet som en utbrytergruppe fra Partito Repubblicano Italiano, etter at sistnevnte parti sluttet seg til høyrealliansen Casa delle Libertà. Partiet ble en del av Partito Democratico når dette partiet ble grunnlagt den 14. oktober 2007.
Bülow Hanssens plass (Oslo)

Bülow Hanssens plass er en plass med parkanlegg i Oslo. Plassen ligger ved Trondheimsveien foran Sophies Minde i strøket Carl Berner, rett nord for Carl Berners plass. Plassen er 4 dekar stor og ble anlagt som park i 1938. I den vestlige delen av plassen ligger en plaskedam. Mot tre sider vender plassen mot boliggårder.
Plassen ble oppkalt i 1947 etter overlege Paul Victor Bülow-Hansen (1861–1938), som var overlege ved Sophies Minde.
Aichi (prefektur)

Historie

Prefekturet var opprinnelig delt i tre provinser, Owari, Mikawa og Ho. I Nou-sama æraen ble Mikawa og Ho slått sammen. I 1871, etter avskaffelsen av Han systemet, ble Owari, utenom Chita halvøya, en del av Nagoya prefekturet, mens Mikawa og Chita halvøya ble Nukata prefekturet. I april 1872 ble Nagoya prefekturet omdøpt til Aichi prefekturet og 27. april det samme år ble Nukata prefekturet innlemmet i Aichi prefekturet
Verdensutstillingen i 2005 ble holdt i byene Seto og Nagakute.

Geografi

Aichi prefekturet ligger midt i Japans hovedøy, Honshū. Aichi prefekturet grenser mot Isebukta og Mikawabukta i sør, Shizuoka prefekturet i øst, Nagano i nordøst, Gifu prefekturet i nord, og Mie prefekturet i vest.
Prefekturet måler 106 km fra øst til vest og 94 km fra nord til sør og har mesteparten av Nōbi sletten. Prefekturets 5,165.16 km² står for omtrent 1,36% av Japans totale areal. Det høyeste nivået er Chausuyama, 1415 m over havet.
Prefekturets vestre del domineres av Japans fjerde største by og prefekturets hovedstad, Nagoya. Den østre delen er tynnere befolket, men har store industriområder. I perioden oktober 2005 og oktober 2006 var Aichi prefekturet det raskest voksende prefekturet i folketall med 7,4%.
Hainich nasjonalpark

Geografi

Nasjonalparken dekker et areal på 76,1 km² vest i Thüringen øst for elven Werra. Den ligger i området Hainich, mellom byene Eisenach, Bad Langensalza og Mühlhausen, og mellom Naturpark Eichsfeld-Hainich-Werratal, i nord og nordvest og Thüringer Wald i sør. Hainich inneholder det største sammenhengende løvskogområde i Tyskland.

Flora og fauna

I Hainich findes et bredt utvalg av bøkesorter og tallrike andre løvtrær. I tillegg kommer sopp, store forkomster av vårblomster, blant annet blåveis.
Hainichs fauna byr blant annet på villkatt, 14 flaggermusarter, svartstork, syv spettearter og biller.

Trekronesti

En trekronesti på 310 meter ble innviet i 2005. Fra stien kan man se trekronene i øyenhøyde. Universität Göttingen driver i dette området  geobotanisk trekroneforskning. Det er den andre trekronestien i Tyskland og den gjør det mulig å lære en verden å kjenne som tidligere var nærmest ukjent. Lignende prosjekter finnes i den tropiske regnskog i Costa Rica.
2nd to None

Produksjon, omslag og innpakking

Hvor ELV1S var produsert av David Bendeth ble 2nd to None produsert av Ernst Mikael Jorgensen og Ray Bardani. Bardani stod også for miksing på mange av sangene, sammen med Matt Snedecor, mens masteringen på innspillingene samt overføringen fra tape ble gjort av Andreas Meyer og Vic Anesini.
Omslaget og designet for utgivelsene i Amerika og Europa var litt forskjellige. Den amerikanske utgaven var veldig lik den som ble brukt på ELV1S, da den ble designet av den samme personen, Thomas Vasquez, og begge hadde omslag som var meget like omslaget for 1 av The Beatles. Den europeiske utgivelsen var derimot veldig ulik fra både ELV1S og 1, der omslaget var et bilde av Elvis sitt hode med nummeret 2 mot en svart bakgrunn. Designet for denne utgaven ble gjort av en annen person, Mike Jurkovac.

Reklamekampanje

For å reklamere for det nye albumet i Storbritannia ble det laget et samlealbum, Before Anyone Did Anything, Elvis Did Everything, som ble gitt ut sammen med den britiske avisen Daily Mail.
Albumet hadde et blått omslag som var likt det som ble brukt for den amerikanske utgaven av 2nd to None og ELV1S, samt ti sanger. Blant disse sangene var noen fra 2nd to None, noen fra 30 #1 Hits, samt noen andre utgivelser, som bokssettet Close Up.
György Kurtág

Biografi

György Kurtág flyttet til Budapest i 1946 for å studere ved Franz Liszt-akademiet. Her møtte han foruten sin framtidige hustru Márta også György Ligeti som ble en nær venn. Hans lærere i komposisjon var Sándor Veress og Ferenc Farkas, på piano Pál Kadosa og kammermusikk Leó Weiner. Kurtág ble uteksaminert i piano og kammermusikk i 1951 og komposisjon i 1955.
Etter oppstanden i Ungarn oppholdt han seg et år i Paris i  1957/58 hvor han studerte komposisjon hos Darius Milhaud og Olivier Messiaen. Et samarbeid med psykologen Marianne Stein fikk også avgjørende betydning for hans kunstneriske utvikling. På denne tiden oppdaget han Anton Weberns musikk og Samuel Becketts sceneverk. Strykekvartetten han komponerte etter at han returnerte til Budapest i 1959 ble et stort vendepunkt; selv kaller han dette stykket sitt opus 1.
Mellom 1960 og 1968 arbeidet han som repetitør ved Budapest filharmoniske orkester. I 1967 ble han utnevnt til professor i pianospill og senere også i kammermusikk ved Franz Liszt-akademiet. Han underviste her fram til 1993, men bodde et år i Berlin i 1971.
Kurtágs internasjonale ry begynte å befestes med Messages de feu Demoiselle R. V. Troussova («Den avdøde frøken R.V. Troussovas budskap») for sopran og kammerorkester, som hadde premiere i Paris i 1981. Fra tidlig på 1990-tallet har han stadig oftere arbeidet utenfor Ungarn, blant annet var han «composer in residence» ved Berlinfilharmonien (1993–1995) og ved Wiener Konzerthaus (1995).
Fra 2002 har han bodd sammen med sin kone i nærheten av Bordeaux.

Musikk

Ved siden av György Ligeti regnes Kurtág som den viktigste ungarske komponisten etter 1945. Mens Ligeti forlot Ungarn etter oppstanden i 1956 og snart ble en kjent komponist i vesten, ble Kurtág værende i Ungarn og var lenge bare kjent for spesielt interesserte. Først ved midten av 1970-tallet begynte musikken hans å bli gjenstand for omfattende oppmerksomhet i Vest-Europa. I dag blir hans musikk oppført over hele verden, og foreligger på flere innspillinger.
Kurtágs musikk preges av den samme fortettede musikalsk teksturen som kjennetegner Anton Weberns musikk, men Kurtágs tonespråk er er mer lekende og innfallsrikt. Et spesielt trekk ved Kurtág er at han legger igjen skjulte og krypterte referanser i verkene sine, for eksempel opustall eller titler: op. 27 «…quasi una fantasia …» henspiller på Beethoven, og op. 28 Officium breve på Weberns strykekvartett med samme opustall. I tillegg kommer kompositoriske hint i de mange i Játékok-stykkene.
Dessuten preges mange av Kurtágs verk av romlighet: … quasi una fantasia… som hadde premiere på Berlin-festivalen i 1988, var den første komposisjonen der han lar publikum  «omsluttes» av musikk.
International University of Monaco

Master of Science in Luxury Goods & Services

Dette studieprogrammet har fått en del medieomtale i Norge. Programmet varer i ti måneder og gir seksti studiepoeng.
Studiet retter seg mot studenter som er yrkesaktive eller nylig ferdigutdannet og som vil ha spesifikke kunnskaper om luksusindustrien, både operasjonelt, finansielt, markedsføring, produkter samt strategi. I 2009 koster utdannelsen 14 500 euro.
Oslo Games

Oslo Games er en årlig rullebrettkonkurranse i Oslo
Oslo Games er Norges første profesjonelle skateboardkonkurranse og ble designet av den profesjonelle skateren Henning Braaten. Konkurransen ble arrangert første gang 2–5. juli 2008.
Paracephala

Utseende

Små (3,3 - 9 millimeter), avlange, sylindriske, purpurfargede til svarte praktbiller. Overflaten er noe ruglete. Hodet er rundet uten lengdefure, fasettøynene middels store og ovale. Antennene er sagtakkede fra det femte leddet og utover. Pronotum er firkantet, bredest foran.

Levevis

Arten er knyttet til gress.

Utbredelse

Slekten er utbredt i Australia.
Unnaryd

Unnaryd er et tettsted i Hylte kommune i Hallands län i Småland i Sverige. I 2010 hadde tettstedet 759 innbyggere.